L-FBI u l-awtoritajiet Malasjani qed janaliżżaw informazzjoni li fi Frar tneħħiet minn fuq il-flight simulator privat tal-Kaptan Zaharie Ahmad Shah, il-bdot tal-Boeing 777 tal-Malaysia Airlines li ilu kważi ġimgħatejn mitluf. L-awtoritajiet ma spjegawx x’inhu s-sinifikat tal-informazzjoni li tħassret u esperti qalu li jista’ jkun li ma tfisser xejn. Sadanittant, il-qraba tal-239 passiġġier li kienu abbord l-ajruplan urew l-għadab tagħhom lejn l-awtoritajioet Malasjani waqt konferenza fi Kwala Lumpur u xlewhom li mhux qed jgħidu l-verità kollha.